b'\n_START_ARTICLE_\nAriogalos herbas\n_START_SECTION_\nApra\xc5\xa1as\n_START_PARAGRAPH_\nRaudoname herbinio skydo lauke du sukry\xc5\xbeiuoti sidabriniai kardai su auksiniais efesais smaigaliais ir a\xc5\xa1menimis \xc4\xaf vir\xc5\xa1\xc5\xb3. Po skydu sidabriniame kaspine devizas \xe2\x80\x93 VER\xc4\x8cIAU GYVYB\xc4\x98 PRARASIM NEI LAISV\xc4\x98.\n_START_SECTION_\nSimbolika\n_START_PARAGRAPH_\nSukry\xc5\xbeiuoti a\xc5\xa1menimis \xc4\xaf vir\xc5\xa1\xc5\xb3 kardai simbolizuoja gyventoj\xc5\xb3 ry\xc5\xbet\xc4\x85 ginti miesto ir valstyb\xc4\x97s laisv\xc4\x99.\n_START_SECTION_\nIstorija\n_START_PARAGRAPH_\nPirm\xc4\x85 kart\xc4\x85 Ariogalai herb\xc4\x85 suteik\xc4\x97 Stanislovas Augustas 1792 m. baland\xc5\xbeio 12 d. V\xc4\x97liau, pasikeitus politinei pad\xc4\x97\xc4\x8diai, prad\xc4\x97jus naikinti savivaldas, Ariogala prarado herb\xc4\x85. XIX a. viduryje herb\xc4\x85 apra\xc5\xa1\xc4\x97 Motiejus Valan\xc4\x8dius, pasinaudojo Simono Daukanto surinkta med\xc5\xbeiaga ir Lietuvos Metrika. Apra\xc5\xa1ant suklydo pamin\xc4\x97damas, kad herbe vaizduojami du kalavijai. V\xc4\x97liau, pagal tok\xc4\xaf apra\xc5\xa1ym\xc4\x85 Tadas Daugirdas ir Bronius \xc5\xa0aliamoras suk\xc5\xabr\xc4\x97 herbin\xc4\xaf atviruk\xc4\x85. Apie 1935 m. Marijanas Gumowskis taip pat savaip interpretavo Ariogalos herb\xc4\x85 pavaizduodamas jame du kalavijus, bet gele\xc5\xbet\xc4\x97s buvo nukreiptos \xc5\xbeemyn, o tai simbolizuoja kovos pabaig\xc4\x85, ginkl\xc5\xb3 sud\xc4\x97jim\xc4\x85. 1956 m. atgavus miesto teises, Ariogala atgavo ir miesto herb\xc4\x85. Lietuvos heraldikos komisija atk\xc5\xabr\xc4\x97 herb\xc4\x85 pagal vienintel\xc4\xaf i\xc5\xa1likus\xc4\xaf original\xc5\xb3 pie\xc5\xa1in\xc4\xaf, rast\xc4\x85 Lietuvos Metrikoje._NEWLINE_Ariogalos herbas patvirtintas Lietuvos Prezidento 2001 m. lapkri\xc4\x8dio 15 d. Dailininkas Raimondas Minkevi\xc4\x8dius.'